Gunn Nordahl

Sisselrotvn. 10

9516 Alta

(Tlf. 95258351)

Til Ellen Kvalsvik.

Hei!

Tusen takk for telefonsamtalen den 17.02. vedrørende sak i Finnmark Dagblad: «Vil skrote disputvalg – og endre scooterløyper» (mandag 7. februar 2022) som gjelder Alta kommune.

**LITT PERSONLIG INFORMASJON**

Jeg er pensjonist og er også bevegelseshemmet etter en alvorlig ulykke. Jeg har trent meg opp igjen. Går imidlertid på ski i lettere terreng. Men med dårlig muskelstyrke og muskelkontroll, er det viktig for meg å kunne benytte skiterreng og områder som er lett tilgjengelig. Noe som er svært viktig for min livskvalitet.

Og nettopp det er av betydning for min henvendelse angående saken i FD, om at Gjerdevann bør åpnes for motorferdsel (pkt. 9).

**BRUK AV TUROMRÅDER, bl.a. GJERDEVANN**.

Jeg og min mann, samt familie, har brukt Gjerdevann på vinterstid i mange, mange år. Det er et av få fiske-/turvann som er lett tilgjengelig for funksjonshemmede. Der kan man gå så langt eller kort man vil, i et terreng som ikke byr på altfor store utfordringer. Og man kan kose seg med isfiske i fint vårvær. Frem til 2017 og etter 2020, har man kunnet slippe scootertrafikk.

**Våre erfaringer på Gjerdevann i perioden med snøscootertrafikk.**

Så i perioden 2017 - 2020 ble vannet åpnet for scootertrafikk.

Det har vært en trasig periode for oss og andre som ønsker å benytte dette vannet som et FRIOMRÅDE mht. rekreasjon, ro og noenlunde stillhet.

Vi og andre har reagert kraftig på scooterkjøringen på vannet. Har vært vitne til:

* Regelrett villmannskjøring – ungdommer som raste innover vannet i vill hastighet, frem og tilbake. Det var som en ren scootercross-bane.
* Det var kjørt opp i sidene, også på de slake skråningene, som er der enkelte steder. Det var kjørt opp spor der det slett ikke er tillatt å kjøre.
* Det virket som om målet for mange, var at ikke en eneste kvadratmeter av vannet skulle være urørt.
* Mange holdt svært høy hastighet, selv forbi folk som satt og fisket.

**Jeg skadet meg igjen pga. scooterspor som ikke skulle vært der.** Påsken 2019, falt jeg, på ski, i et djupt scooterspor i ei slak skråning ned til Gjerdevann. Vred venstre bein kraftig og skadet venstre kne. (Da jeg ikke har så god muskelkontroll, klarte jeg ikke svinge unna.) Dette ble en helt unødvendig tilleggsskade som varte noen måneder.

**BEHOV FOR FRIOMRÅDE**R.

Det må da være mulig at det også skal finnes scooterfrie områder som er noenlunde lett tilgjengelig for bl.a. isfiske hvor man slipper masse motorstøy, bråk og herjinger.

*Alle scooterkjørere kan også helt fritt benytte Gjerdevann uten det minste problem.*

*De kan sette fra seg scooteren og gå på ski, for eksempel, dersom det er svært viktig for dem å benytte vannet.*

***Vannet ligger så lett tilgjengelig, at heller ikke de behøver scooter for å komme seg dit.***

Jeg vil påpeke at det ikke er bare jeg og min familie som har behov for et slikt friområde.

* Pensjonister
* Småbarnsfamilier som ikke har scooter.
* Bevegelseshemmede som kommer ikke kommer seg så langt av gårde.
* Andre friluftsfolk.

**Hva er det som gjør at alle friområder på død og liv skal være tilgjengelig på snøscooter for scooter-folket??** De har jo enorme områder tilgjengelig ellers.

**Hvilke rettigheter har da alle andre som ikke ønsker den motoriserte ferdselen med støy, luftforurensing/eksos og ubehag rundt seg??**

**AVISARTIKKEL FD.**

Jeg legger ved scannede bilder av avisinnlegget fra Finnmark Dagblad 7/2 2022.

Viser også til det siste punktet i artikkelen av Oddgeir Isaksen, Pkt. 9 hvor det står:

«Formannskapet ber administrasjonen å endre forskriften slik at Gjerdevann åpnes for motorferdsel. Dette bør være uproblematisk da Gjerdevann har hatt tillatelse til motorferdsel inntil for 2 år siden.»

Her reagerer jeg på to ting:

1. Det virker som om Gjerdevann alltid har vært åpen for motorferdsel. Dette stemmer jo overhodet ikke. Noe jeg har beskrevet ovenfor (Åpen mellom 2017 og 2020).
2. Det kan også virke som om **formannskapet** er et organ for snø-scooterfolket i kommunen og ikke for den generelle befolkningen. Jeg spør derfor: **Er det riktig at formannskapet skal kunne instruere administrasjonen i å endre forskriften??? Med hvilken rett kan de gjøre det??**

**NATURVERN – hvor blir det av naturvernet i kommunen**?

Til sist vil jeg påpeke naturvernhensynet. Det var ikke bare motorstøy som var svært ubehagelig på Gjerdevann. Bensinlukta var også svært påtrengende. Og jeg undrer meg på om ikke partikler fra eksos og eventuelt andre skadelige og forurensende stoffer blir liggende igjen på isen?

Tusen hjertelig takk, så langt! Håper dette kan være av betydning når saken kommer ut på høring i Alta kommune. Så håper jeg inderlig at noe av dette kan gi oss et motorferdselsfritt Gjerdevann. Håper også at det ikke er slik at scooter-kjørere kan «skrike seg til» tur-områder og rettigheter på bekostning av andre.

Alta, den 21.02.2022

Med vennlig hilsen Gunn Nordahl